ປາແລສໄຕນ໌ ກ່າວຫາ ອິສຣາແອລ ວ່າ ລະເມີດການຢຸດຍິງ (ວີດີໂອ/ສະໄລດ໌)
ພະນັກງານສຸກເສີນ ໃນເມືອງ Gaza City ກ່າວວ່າ ການໂຈມຕີທາງອາກາດ ຂອງອິສຣາແອລ ໃສ່ຄ້າຍອົບພະຍົບ ເຮັດໃຫ້ເດັກຍິງ ໄວ 8 ຂວບ ເສຍຊີວິດ ແລະ 30 ຄົນ ໄດ້ຮັບບາດເຈັບ.
ບັນດາພະນັກງານສຸກເສີນໃນເມືອງ Gaza City ກ່າວວ່າ ການ ໂຈມຕີທາງອາກາດຂອງອິສຣາແອລ ໃສ່ຄ້າຍພວກອົບພະຍົບ ແຫ່ງນຶ່ງ ໄດ້ສັງຫານເດັກຍິງ ໄວ 8 ຂວບຄົນນຶ່ງ ແລະເຮັດໃຫ້ ໄດ້ຮັບບາດເຈັບອີກ 30 ຄົນ ບັນດາເຈົ້າໜ້າທີ່ກ່າວວ່າ ການໂຈມຕີຄ້າຍອົບພະຍົບ Shati ແມ່ນເກີດຂຶ້ນໃນວັນຈັນມື້ນີ້ ໃນເວລາພຽງບໍ່ເທົ່າໃດນາທີ ກ່ອນ ອິສຣາແອລ ປະກາດຢຸດຍິງຊົ່ວຄາວ ທາງກອງທັບອິສຣາແອລ ກ່າວວ່າ ຕົນກຳລັງພິຈາລະນາເບິ່ງລາຍງານກ່ຽວກັບເລື້ອງນີ້ຢູ່ ອິສຣາແອລໄດ້ປະກາດວ່າ ຕົນຈະທຳການຢຸດຍິງໃນວັນຈັນມື້ນີ້ໃນພື້ນທີ່ສ່ວນຫຼາຍໃນ ເຂດກາຊາ ເພື່ອອຳນວຍໃຫ້ພວກປາແລສໄຕນ໌ ໄດ້ຮັບການຊ່ອຍເຫຼືອດ້ານມະນຸດສະທຳ ແລະໃຫ້ພວກພົນລະເຮືອນທີ່ໄດ້ອົບພະຍົບໜີນັ້ນ ກັບຄືນເມືອບ້ານເຮືອນຂອງເຂົາເຈົ້າ ໃນເວລາພຽງບໍ່ເທົ່າໃດຊົ່ວໂມງ ກ່ອນການຢຸດຍິງກຳນົດຈະເລີ້ມຂຶ້ນ ການໂຈມຕີທາງອາກາດຂອງອິສຣາແອລບັ້ນນຶ່ງ ໄດ້ສັງຫານຜູ້ນຳຄົນນຶ່ງ ຂອງພວກຫົວຮຸນແຮງປາແລສ ໄຕນ໌ ກຸ່ມອິສລາມ Jihad ກ່າວວ່າ ຜູ້ບັນຊາການຂອງຕົນປະຈຳພາກເໜືອຂອງເຂດກາຊາ ນາຍ Danyal Mansour ໄດ້ເສຍຊີວິດ ໃນການໂຈມຕີທາງອາກາດຂອງອິສຣາແອລ ຕໍ່ເຮືອນຂອງຜູ້ກ່ຽວ ອິສຣາແອລໄດ້ຍ້າຍພວກລົດຖັງຂອງຕົນ ໄປປະຈຳຢູ່ໃກ້ໆກັບຊາຍແດນເຂດກາຊາໃນ ວັນຈັນມື້ນີ້ ກ່ອນການຢຸດຍິງມີຜົນບັງຄັບໃຊ້ ກຸ່ມຮາມັສ ທີ່ຄວບຄຸມເຂດກາຊາ ກ່າວວ່າ ຕົນບໍ່ເຊື່ອຄຳປະກາດຢຸດຍິງນີ້ ແລະຮຽກຮ້ອງ ຊາວປາແລສໄຕນ໌ໃນເຂດກາຊາ ກ່ອນໜ້ານັ້ນ ການໂຈມຕີທາງອາກາດຂອງອິສຣາແອລ ໃນເມືອງ Rafah ທາງພາກໃຕ້ຂອງເຂດກາຊາ ໄດ້ສັງຫານພົນລະເຮືອນຢ່າງໜ້ອຍ 10 ຄົນ ທີ່ອາໄສຢູ່ໃນໂຮງຮຽນ ແຫ່ງນຶ່ງທີ່ສະຫະປະຊາຊາດເປັນຜູ້ກຳກັບດູແລນັ້ນ ໃນເວລາຕໍ່ມາ ທະຫານອິສຣາແອລກ່າວວ່າ ຕົນໄດ້ແນເປົ້າໝາຍໃສ່ພວກທີ່ສົງໄສວ່າ ເປັນພວກຫົວຮຸນແຮງ 3 ຄົນ ຢູ່ໃກ້ກັບໂຮງຮຽນດັ່ງ ກ່າວ ແລະວ່າ ຕົນ  ຂອງການໂຈມຕີຄັ້ງນີ້ ທະຫານອິສຣາແອລ ຍັງກ່າວເຊັ່ນກັນວ່າ ການຢຸດຍິງນີ້ໃນວັນຈັນມື້ນີ້ ບໍ່ຮວມທັງເມືອງ Rafah ບ່ອນທີ່ການປະຕິບັດງານທາງທະຫານ ມີກຳນົດຈະດຳເນີນຕໍ່ໄປ ນັບວ່າເປັນຄັ້ງທີສາມ ໃນຊ່ວງເວລາ 10 ມື້ຜ່ານມາ ທີ່ໂຮງຮຽນຂອງ ສະຫະປະຊາຊາດ ໄດ້ຕົກເປັນເປົ້າໝາຍໃນການໂຈມຕີທີ່ຮ້າຍແຮງພາໃຫ້ມີຄົນຕາຍ ທີ່ໄດ້ດຶງດູດເອົາການປະນາມຈາກນາໆຊາດ ການໂຈມຕີຄັ້ງຫຼ້າສຸດ ກໍໄດ້ຮັບການຕຳໜິຕິຕຽນຢ່າງແຂງແຮງເຊັ່ນກັນຈາກທ່ານພັນກີມູນ ຫົວໜ້າສະຫະປະຊາຊາດ ທີ່ເອີ້ນການໂຈມຕີນັ້ນວ່າ “ ” ກະຊວງການຕ່າງປະເທດສະຫະລັດ ເອີ້ນການໂຈມຕີດັ່ງກ່າວວ່າ